I fanen Aktuelt vises aktuelle grafer.
<br>
Øverste grafer vises "spotpriser", dvs. elpriserne for igår, idag og imorgen (efter kl 13).
Brug disse til at planlægge, hvornår du skal vaske eller gøre andre el-krævede opgaver.
<br><br>
Nederste grafer viser historiske data over dit elforbrug og resulterende priser på
timebasis. Hvis du ikke har en timebaseret afregningsaftale med dit elselskab, så vil
de viste priser IKKE være gældende for, hvad du vil blive afregnet med. De viste priser
vil KUN være korrekt, såfremt du har en timebaseret afregningsaftale med dit elselskab.
Læs mere om dette under fanen 'Opgørelse'.
<br><br>
<b>Øverste grafer</b>
<br><br>
I den øverste gruppe af grafer, giver den mørkeblå kurve timeprisen for el,
inkl. alle afgifter, moms o.l. Der skelnes mellem Vest- og Øst-Danmark, med skillelinie
i Storebælt. Prisen i din landsdel er vist i mørkeblå, mens den anden landsdel vises i
orange farve. Oftest vil priserne være identiske for Øst og Vest, og så vil du ikke se
den orange kurve, fordi den ligger under den mørkeblå kurve. Det hænder ikke sjældent
at der er afvigelser over døgnet imellem landsdelene som følge af forskellige forhold
mht. forsyning (sol/vind/vand) fra Tyskland, Norge og Sverige, som vi ikke nøjere skal
kloge os på her.
<br><br>
Kurverne som er farvet lilla (din landsdel) hhv. lyseblå (anden landsdel) viser
den rå elpris (inkl. moms), dvs. prisen hos elproducenten. Denne er en del lavere end den samlede
elpris (blå og orange), som inkluderer elafgifter, transport, håndtering af elnettet o.l.
<br><br>
Den orange lodrette streg i grafområdet angiver 'nu' - og er suppleret med tidspunkt og
elprisen for den nuværende time.
<br><br>
De øverste grafer strækker sig over 2 - 3 dage, som dækker igår, idag og eventuelt
imorgen. Graferne for imorgen vises efter kl. 13 - så er morgendagens el-priser nemlig
lagt fast (fastsættes af nordpool, som er en 'el-børs' som styrer fordelingen af
tilgængelig el til landene omkring os - se mere her: <a href='https://en.wikipedia.org/wiki/Nord_Pool'>https://en.wikipedia.org/wiki/Nord_Pool</a>
og <a href='https://www.nordpoolgroup.com/'>https://www.nordpoolgroup.com/</a>)
<br><br>
I bunden af det øvre grafområde, vises en række orange firkanter. Dette er de timer
i det aktuelle døgn og dagen imorgen, hvor det vil være billigst at placere elkrævende forbrug.
Konfigurering af disse timer forklares under fanen Konfiguration.
<br><br>
Endelig kan der vises en række røde firkanter i det øvre grafområde - i så fald indikerer dette at
de viste grafer er skønnede, i det tilfælde at disse oplysninger ikke har kunne hentes.
<br><br>
<b>Nederste grafer</b>
<br><br>
De nederste grafer viser historiske data for dit elforbrug og de
resulterende elpriser, FORUDSAT at du har en timeafregnet aftale med dit
elselskab.
<br><br>
Den grønne graf viser dit elforbrug (kWh).
<br>
Den lilla og mørkeblå viser ren el-time-pris hhv. samlet el-time-pris.
<br>
Den røde kurve viser prisen for dit elforbrug (kr) ( dvs. elforbrug x el-time-pris ).
<br><br>
For hver dag vises det summerede elforbrug og den summerede pris for dagen.
<br><br>
Med felterne under den nederste graf, kan du styre hvilke perioder, som
vises i den historiske graf. Vælg antal dage, start dato og tryk på 'Vis'.
Du kan på denne måde nærstudere, hvordan dit forbrug har været før der
kom øget fokus på elpriserne. Det kan godt være lidt af en øjenåbner.
<br><br>
Knapperne &lt;&lt;, &gt;&gt; og &gt;&gt;| flytter graferne én periode tilbage, én periode frem
hhv. så langt frem som muligt, dvs. med slut i seneste hentede data.
<br>
